Cláudia Neto

Cláudia Teresa Pires Neto (født 18. april 1988 i Portimão, Portugal) er en portugisisk fotballspiller som spiller for Frauen-Bundesliga-klubben VfL Wolfsburg.

Neto begynte sin idrettskarriere som futsalspiller i klubben UAC Lagos. I 2008 byttet hun til utendørs fotball og tegnet kontrakt med Prainsa Zaragoza i den spanske Superligaen. Fem år senere flyttet hun til RCD Espanyol, der hun spilte kun én sesong. 

Neto flyttet deretter til Sverige og Damallsvenskan-klubben Linköping, hvor hun spilte i fire sesonger. Hun vant to seriegull og to cupgull i Sverige med klubben, og spilte kvartfinale i Mesterligaen sesongen 2014/2015. Etter 2017-sesongen gikk hun gratis til Wolfsburg og spilte vårhalvåret i Bundesligaen.

Neto var kaptein på det portugisiske landslaget som kvalifiserte seg for gruppespillet i EM 2017. Det var første gang Portugal hadde kvalifisert seg for et sluttspill i kvinnefotball på seniornivå.

Referanser

Eksterne lenker 
 

Portugisiske fotballspillere